  Наталья Тетерина Туннэ, 21-тӥ куарусёнэ, Удмуртилэн шоркараз гужем шутэтскон бере Кар Думалэн нырысетӥ сессиез ортче. Иворъёсъя «Удмуртия» агентстволэн корреспондентэз верамъя, нырысь учкем юанъёс пӧлысь одӥгез – «Единая Россия» партиысь Фарит Губаевлэсь но Александр Майерлэсь депутат ужоскетъёссэс дырызлэсь азьло дугдытон. Та пумкылъян кыкназэсты ик Удмурт Элькунлэн Кун Кенешезлэн куатетӥ ӧтчамаз быръемен герӟаськемын. Фарит Губаевлэсь но Александр Майерлэсь ужоскетъёссэс дугдытон понна 16-тӥ сессие ваньмыз 34 люкаськем депутатъёс куара сётӥзы. Ватсалом, Александр Майер интые экономикая, промышленностья но ужбергатонъя ӧрилэн кивалтӥсяз Дмитрий Никоновез ӵектӥзы. Лушкем куара сётонлы йылпумъянъёс лэсьтыса, со понна 33 депутат куара сётӥз, солы пумит — 0. Тегъёс: Ижкар Удмуртия КунКенеш КарДума  